דקסטר (סדרת טלוויזיה)
דמויות

| דמות | שחקן | עונות> 1 | עונות> 2 | עונות> 3 | עונות> 4 | עונות> 5 | עונות> 6 | עונות> 7 | עונות> 8 |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| דקסטר מורגן (אנ') | מייקל סי הול | ראשי | ראשי | ראשי | ראשי | ראשי | ראשי | ראשי | ראשי |  |  |  |  |  |
| דברה מורגן | ג'ניפר קרפנטר | ראשית | ראשית | ראשית | ראשית | ראשית | ראשית | ראשית | ראשית |  |  |  |  |  |
| אנג'ל בטיסטה | דייוויד זייאס | ראשי | ראשי | ראשי | ראשי | ראשי | ראשי | ראשי | ראשי |  |  |  |  |  |
| מריה לגווארטה | לורן ולז | ראשית | ראשית | ראשית | ראשית | ראשית | ראשית | ראשית |  |  |  |  |  |  |
| הארי מורגן | ג'יימס רימר | ראשי | ראשי | ראשי | ראשי | ראשי | ראשי | ראשי | ראשי |  |  |  |  |  |
| וינס מסוקה | סי. אס. לי | משנה | ראשי | ראשי | ראשי | ראשי | ראשי | ראשי | ראשי | ראשי |  |  |  |  |
| ג'ואי קווין | דזמונד הרינגטון |  |  | משנה | ראשי | ראשי | ראשי | ראשי | ראשי | ראשי | ראשי | ראשי |  |  |
| ג'יימס דוקס | אריק קינג | ראשי | ראשי |  |  |  |  |  |  |  |  |  |  |  |
| ריטה בנט | ג'ולי בנץ | ראשית | ראשית | ראשית | ראשית | אורחת |  |  |  |  |  |  |  |  |
דקסטר מורגן (אנ') (מייקל סי הול): בנו המאומץ של השוטר המכובד הארי מורגן ממשטרת מיאמי. על פניו הוא בחור חביב העוסק בחקירת טביעות וטקסטורות דם במשטרת מיאמי, אך ידיעותיו בתחום הרוצחים הסדרתיים עולה על ידיעת חבריו למשטרה. דקסטר מבלה את לילותיו במעקב אחרי פושעים נתעבים שחמקו מעונשו של החוק וברציחתם, דבר שהוא מכנה כ"הוצאת הזבל". תאוות הרצח שלו מגיעה מזיכרון טראומטי מודחק בו אמו נרצחה מול עיניו כאשר היה בן 3 והוא הושאר יומיים במכולה מלאה בדם. בהתבגרותו אביו המאמץ שם לב להתנהגותו המוזרה ומנסה לעזור לו לנתב את תאווה זו לכיוונים חיוביים יותר, כשמציג בפניו סוג של חוקים ואתיקה בנושא הנקראים בפיו "הקוד של הארי" שמאפשר לו להרוג רק רוצחים אחרים. דמותו מתפתחת בהמשך העונות, ובעונה השמינית דקסטר אינו רוצה לרצוח עוד.
דברה מורגן (ג'ניפר קרפנטר): אחותו המאמצת של דקסטר היא שוטרת במחלקת הפשע הנואשת לעבור למחלקת הרצח של משטרת מיאמי, מטרה אשר היא מצליחה להגשים בפרק השני של העונה הראשונה. דברה היא אישה חכמה אך חסרת ביטחון הנשענת על ידיעותיו של דקסטר כדי לפתור תיקים קשים. דברה נחטפת על ידי "רוצח משאית הקרח" בסוף העונה הראשונה בעודנו מגלים כי הרוצח הוא אחיו הביולוגי של דקסטר. בעונה השנייה דברה מנסה להתגבר על הטראומה ומצליחה לפתח את עצמה בעבודה וגם בחייה האישיים. נרצחה על ידי אוליבר סקסון (דניאל ווגל) בסוף עונה 8.
ריטה בנט (ג'ולי בנץ): אם לשני ילדים אשר משתקמת מהתעללות שעברה מצד פול בעלה לשעבר. דברה ענתה לשיחת הטלפון בה ריטה ביקשה עזרה והצילה בכך את חייה. דברה הכירה לדקסטר את ריטה ומאז הם מפתחים מערכת יחסים אך ריטה אינה מודעת לסודו של דקסטר. בעונה השנייה יחסיהם עוברים טלטלות בעקבות גילויים על בגידה מצד דקסטר. בסוף העונה, יחסיהם חוזרים למצב בו היו בעונה הראשונה, טובים. נופלת קורבן ל"רוצח השילוש" בסוף העונה הרביעית.
סמל ג'יימס דוקס (אריק קינג): שוטר במשטרת מיאמי אשר פעל בכוחות המיוחדים בהאיטי כ-15–20 שנים לפני גיוסו למחלקת הרצח במשטרה. דוקס הוא הדמות היחידה שלא מסתדרת עם דקסטר. דמותו החביבה של דקסטר מעצבנת אותו והמקצוע שלו, התעסקות עם דם מעבירה בו חלחלה. הדבר שמעצבן אותו יותר מכל הוא שדקסטר בדרך כלל צודק. בעונה השנייה דוקס מגלה התעניינות יתרה במעשיו של דקסטר ועוקב אחריו. הוא מגלה כי דקסטר אכן מחזיק בסוד ותחושותיו לגביו היו נכונות. נרצח על ידי ליילה בעונה 2.
סגן מריה לגווארטה (לורן ולז): ממונה על מחלקת הרצח במשטרת מיאמי. היא לא מחבבת את דברה אך לא מסתירה את משיכתה לדקסטר ומפלרטטת איתו בכל הזדמנות. כאשר שותפה לשעבר וחברה דוקס, הופך להיות החשוד העיקרי בפרשת "קצב המפרץ" היא מנסה כל שביכולתה לטהר את שמו עד שמצליחה למצוא סתירה בין תאריכים של משימות שהשתתף בהן לתאריכים בהם "קצב המפרץ" פעל, אך לרוע מזלה ומזלו של דוקס הוא נמצא מת בתקרית פיצוץ צריף יחד עם גופה נוספת, מתעלמים מממצאיה והתיק נסגר. בעונה השביעית לגוורטה מוצאת בזירת ההתאבדות של טרוויס מרשל (לכאורה) חתיכת זכוכית עם טיפת דם בתוך פיר הביוב לאחר שדקסטר הפילה בטעות. היא חוקרת את מקרה הקצב מביי הרבור ומתחקרת אנשים עד שהיא סוגרת על דקסטר וכמעט עוצרת אותו. בסוף העונה דקסטר מנסה להרוג אותה במכולה, אך דברה מרגישה מחויבות לבוא לדקסטר ומוצאת את לגווארטה שם עם דקסטר ולבסוף הורגת אותה. דמותה של לגווארטה שונה מאוד מדמותה בספר בו היא מופיעה כדמות מניפולטיבית שכל עניינה הוא קידום תפקידים במחלקה. בסופו של הרומן, אחיו הביולוגי של דקסטר רוצח אותה בעוד דקסטר מעלים עין.
אנג'ל בטיסטה (דייוויד זייאס): בלש במשטרת מיאמי העובד לצד דקסטר. בעוד הוא אינו שותף לעניינו של דקסטר בדם, הוא מעריך את אומנות הרצח. הוא עובר פרידה קשה מאשתו אשר נקבעת סופית בתחילת העונה השנייה. בסדרה, אנג'ל הוא הדבר הקרוב ביותר לחבר שיש לדקסטר.
הארי מורגן (ג'יימס רימר): שוטר בכיר ומוערך במשטרת מיאמי המקורב למפקח טום מאת'יוס. הארי מצא את דקסטר במכולה מלאה בדם והחליט לאמץ אותו. מכשדקסטר התבגר, שם לב לדחפיו להרוג וניסה ללמד אותו לשלוט בהם ולנתב אותם למקומות חיוביים יותר. באחד המקרים נכנס הארי לזירת הרצח של דקסטר שניסה לסגור חשבון עם סרסור שרצח את הזונות שלו ושוחרר בגין צו חיפוש שאינו תקף, רגשות אשמה על כך שנתן לו סוג של "אישור" לרצוח הציפו אותו והוא התאבד מספר ימים לאחר מכן על ידי מינון גבוה של התרופות למחלת הלב שלו, דבר אשר הסתיר המפקח טום מאת'יוס מתוך יראת כבוד להארי.
וינס מסוקה (סי. אס. לי): עובד עם דקסטר במעבדה ובזירות הפשע. וינסנט מצטייר כמפענח טוב ומנוסה אך בעל חוש הומור גס.